ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *1/3/2022***

**ΜΑΣΚΕΣ ΚΑΙ ΧΑΡΤΑΕΤΟΙ**

Το Σάββατο 26 Φεβρουαρίου και την Κυριακή 27, οι δύο προγραμματισμένες αποκριάτικες δράσεις του Δήμου, κατασκευή βενετσιάνικης μάσκας και κατασκευή χαρταετού διεξήχθησαν με απόλυτη επιτυχία.

Το Κέντρο Εικαστικών Τεχνών και το κινηματοθέατρο «Γιάννης Ρίτσος» γέμισαν από μικρούς και μεγάλους που διασκέδασαν, παίρνοντας μαθήματα τεχνικής για τις κατασκευές και δημιούργησαν τη δική τους μάσκα,  τον δικό τους χαρταετό στα χρώματα που επέλεξαν και τη διακόσμηση που επιθυμούσαν.

Οι δράσεις συγκέντρωσαν ενδιαφερόμενους όχι μόνο από τους δημότες μας αλλά και από δημότες όμορων δήμων οι οποίοι ενθουσιάστηκαν από την προσφορά του Δήμου.